b'\n_START_ARTICLE_\nVal\xc5\xb3 korgis kardiganas\n_START_SECTION_\nI\xc5\xa1vaizda\n_START_PARAGRAPH_\nIlgas, \xc5\xbeemas \xc5\xa1uo. Ausys labai didel\xc4\x97s, sta\xc4\x8dios. Kaukol\xc4\x97 plati ir plok\xc5\xa1\xc4\x8dia. Uodega \xc5\xbeemai nuleista. Kr\xc5\xabtin\xc4\x97 vidutini\xc5\xa1kai plati. Aki\xc5\xb3 spalva atitinka kailio spalv\xc4\x85. Trumpaplaukis kailis neper\xc5\xa1lampamas. Pripa\xc5\xbe\xc4\xafstamos visos spalvos, tik baltym\xc4\x97s neturi sudaryti daugiau kaip tre\xc4\x8ddalio viso kailio ploto. Da\xc5\xbeniausi rudi su juodais dry\xc5\xbeiais, juodi su baltym\xc4\x97mis, gelsvai rudi, melsvai juodi._NEWLINE_Kadaise kardiganai gelb\xc4\x97davo \xc5\xbemones, patekusius \xc4\xaf sniego gri\xc5\xabtis.\n_START_SECTION_\nPrie\xc5\xbei\xc5\xabra\n_START_PARAGRAPH_\nKardigano kailio prie\xc5\xbei\xc5\xabra paprasta: patartina kartais i\xc5\xa1\xc5\xa1ukuoti nebegyvus plaukus. \xc5\xa0ie \xc5\xa1unys link\xc4\x99 tukti, tod\xc4\x97l svarbu maitinti saikingai.\n_START_SECTION_\nCharakteris\n_START_PARAGRAPH_\nTai inteligenti\xc5\xa1kas, sargus \xc5\xa1uo. Protingas, lengvai dresuojamas, i\xc5\xa1tvermingas, dr\xc4\x85sus, prierai\xc5\xa1us, ramaus b\xc5\xabdo. Aktyvus namuose.\n_START_SECTION_\nDres\xc5\xabra\n_START_PARAGRAPH_\nKardiganas lengvai dresuojamas, noriai mokosi komand\xc5\xb3 ir greitai jas i\xc5\xa1moksta. Tod\xc4\x97l neblogai pasirodo kai kuriose var\xc5\xbeybose. Jauno \xc5\xa1uniuko patartina ilgai neved\xc5\xbeioti, neleisti per da\xc5\xbenai vaik\xc5\xa1\xc4\x8dioti laiptais, kad neb\xc5\xabt\xc5\xb3 pakenkta jo fiziniam vystimuisi.\n_START_SECTION_\nElgesys su kitais gyv\xc5\xabnais ir \xc5\xbemon\xc4\x97mis\n_START_PARAGRAPH_\nKardiganas gali neapdairiai pulti didesn\xc4\xaf \xc5\xa1un\xc4\xaf. Patartina anksti pripratinti prie ka\xc4\x8di\xc5\xb3 ir kit\xc5\xb3 gyv\xc5\xabn\xc5\xb3, kad v\xc4\x97liau nekilt\xc5\xb3 problem\xc5\xb3. Su vaikais paprastai sutaria.\n_START_SECTION_\nMank\xc5\xa1ta\n_START_PARAGRAPH_\n\xc5\xa0is \xc5\xa1uo m\xc4\x97gsta ilgus pasivaik\xc5\xa1\xc4\x8diojimus, lakstyti lauke. Mielai \xc5\xbeaid\xc5\xbeia su kamuoliu, gaudo plastikinius diskus ir dalyvauja vikrumo var\xc5\xbeybose.'